recursal/SuperWikiNEXT-32B huggingface dataset:
Suatu **pilihan raya mengejut** ialah pilihan raya yang dipanggil lebih awal daripada yang telah dijadualkan.

Secara am, pilihan raya mengejut dalam sistem parlimen (pembubaran parlimen) dipanggil untuk memanfaatkan peluang pilihan raya yang luar biasa atau untuk memutuskan isu yang mendesak, dalam keadaan apabila pilihan raya tidak diperlukan oleh undang-undang atau konvensyen. Pilihan raya mengejut berbeza daripada pilihan raya panggil balik, kerana ia dimulakan oleh ahli politik (biasanya ketua atau parti pemerintah) dan bukannya pengundi, dan daripada pilihan raya kecil, di mana parlimen baharu sepenuhnya dipilih berbanding hanya mengisi kekosongan dalam perhimpunan. Pilihan raya awal juga boleh diadakan dalam bidang kuasa tertentu selepas pakatan pemerintah dibubarkan jika pakatan gantian tidak dapat dibentuk dalam had masa yang ditetapkan oleh perlembagaan.

Memandangkan kuasa mengadakan pilihan raya mengejut, yakni pembubaran parlimen, biasanya terletak pada penyandangnya, ia sering menyebabkan peningkatan majoriti bagi parti yang sudah berkuasa dengan syarat mereka dipanggil pada masa yang berfaedah. Bagaimanapun, pilihan raya mengejut juga boleh menjejaskan penyandang, yang menyebabkan majoriti berkurangan atau dalam beberapa kes, pembangkang menang atau mendapat kuasa. Akibat daripada kes-kes yang terakhir ini, terdapat keadaan di mana akibatnya ialah pelaksanaan pilihan raya jangka tetap.

Rujukan
-------

1. ↑  Ripley, Will; McKirdy, Euan; Wakatsuki, Yoko; Yan, Holly (14 Disember 2014). "In Japan snap elections, voters back Abe's economic reforms". Dicapai pada 14 Disember 2014.
2. ↑  "Japanese voters re-elect Abe in low poll turnout". *Taipei Times*. Agence France Presse. 15 Disember 2014. Dicapai pada 15 Disember 2014. Abe, 60, was only halfway through his four-year term when he called the vote last month....His fresh four-year mandate...
3. ↑  "Our Labour landslide victory/mid-summer election story is just an April Fools' prank". *Times of Malta*. 1 April 2017. Diarkibkan daripada yang asal pada 10 Mei 2017.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Republik Czech

 |
Rencana ini ialah mengenai jajahan British di Amerika Utara yang menjadi asas kepada Gabungan Kanada.  Untuk bahagian pentadbiran utama dalam negara Kanada moden, sila lihat provinsi dan wilayah di Kanada.

**Provinsi Kanada** (atau **Provinsi Bersatu Kanada** atau **Kanada Bersatu**) adalah koloni United Kingdom di Amerika Utara dari tahun 1841 hingga 1867. Pembentukannya sejalan dengan laporan dikemukana dari John Lambton, Earl Durham Pertama dalam Laporan tentang Urusan-Urusan Amerika Utara British yang dikeluarkan seusai pemberontakan 1837–1838.

*Act of Union 1840* yang ditetapkan pada tanggal 23 Julai 1840 oleh Parlimen United Kingdom dan diisytiharkan pada tanggal 10 Februari 1841 menggabungkan koloni-koloni Kanada Hulu dan Hilir dengan membubarkan parlimen-parlimen yang terpisah dan menggantikannya dengan satu parlimen disatukan terdiri dari Dewan Legislatif dan Majelis Legislatif. Penyatuan kedua wilayah Kanada ini sendiri didorong oleh dua faktor. Pertamanya, Kanada Hulu hampir muflis kerana tidak cukup memperoleh pendapatan cukai yang stabil, dan mereka memerlukan sumber aslu dari Kanada Hilir yang lebih padat penduduknya. Kedua, penyatuan ini dliluhat sebagai usaha memgehadkan jumlah undian orang Perancis dengan memberikan jumlah kursi parlimen yang sama untuk setiap bekas provinsi, walaupun populasi Kanada Hilir lebih besar.

Provinsi ini dibubarkan setelah pembentukan Gabungan Kanada pada tanggal 1 Julai 1867.

Catatan kaki
------------

1. ↑  "Province of Canada 1841–67". *The Canadian Encyclopedia*. Dicapai pada 28 Ogos 2015.

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Secebis kehidupan** (bahasa Inggeris: *slice-of-life*code: en is deprecated , pinjam terjemah ungkapan Perancis: *tranche de vie*code: fr is deprecated ) merujuk kepada genre cereka khusus yang menggambarkan selingan dalam kehidupan seharian yang biasa-biasa. Cerita yang terangkum dalam genre ini lazim memaparkan kegiatan yang dilakukan watak-watak dalam sesebuah latar secara sewenang-wenangnya seringkali tidak melibatkan perkembangan jalan cerita, konflik mahupun eksposisi; malah jalan cerita berpendekatan begini sering mempunyai penamat yang "terbuka" (*open ending*) atau tidak putus. 

Konsep ini mula berputik dari pementasan teater merujuk kepada penampakan kehidupan sebenar yang bersifat sejadi atau naturalistik; pengungkapan atau penggambaran gaya penceritaan ini mula muncul melalui istilah asal ia, *tranche de vie*, oleh Jean Jullien (1854-1919), seorang pengarang lakon dari Perancis dengan pementasan *Le Théâtre vivant* (1892) dikaryakan beliau.

Kelaziman mengikut medium
-------------------------

### Filem

### Manga dan anime

Dalam konteks penceritaan anime dan manga, sebarang karya dalam dua jenis kategori medium ini yang diberi label "slice of life" cenderung memaparkan jalan cerita yang berunsur melodrama berbanding drama serta menampilkan perkara tidak masuk akal melalui adegan dramatik dan komedi yang berlangsung dalam jangka masa cerita pendek. Genre ini biasanya memberi tumpuan kepada sekolah yang paling dominan dalam kehidupan orang muda, termasuk hubungan peribadi mereka baik di dalam mahupun di luar lingkungan keluarga mereka.

Rujukan
-------

1. ↑  Jewell, Elizabeth J. & Abate, Frank R. (editors) (September 2001). "Slice of Life". *The New Oxford American Dictionary* (ed. First). Oxford University Press. ISBN 0-19-511227-X.CS1 maint: multiple names: authors list (link) CS1 maint: extra text: authors list (link)
2. ↑  "Slice of life". *Random House Unabridged Dictionary*. 2006.
3. ↑  Brenner, Robin (2007). *Understanding Manga and Anime*. Westport, CT: Greenwood Publishing Group. m/s. 112. ISBN 9781591583325.
**Sekolah Kebangsaan Seri Kampung Rengam** atau nama ringkasnya *SK Seri Kg Rengam*, merupakan sebuah Sekolah kebangsaan yang terletak di 1311, Kampung Tengah Renggam.

Pada 2009, Sekolah Kebangsaan Seri Kampung Rengam memiliki 62 pelajar lelaki dan 60 pelajar perempuan, menjadikan jumlah keseluruhan murid seramai 122 orang. Ia mempunyai seramai 14 orang guru.2009

Sejarah
-------

**SK SERI KAMPUNG RENGGAM** merupakan sebuah sekolah luar bandar yang terletak di sebuah kawasan perkampungan iaitu Kg. Tengah Renggam. Sekolah ini letaknya kira-kira 8 kilometer dari Pekan Renggam dan 28 kilometer dari bandar Kluang.Sekolah ini diasaskan oleh seorang penduduk tempatan bernama Tn. Hj. Mawardi bin Hj. Ikhsan di sekitar tahun 1948, di zaman penjajahan British. Sebuah bangunan sekolah telah didirikan secara gotong-royong diketuai oleh Allahyarham Hj. Tumin bin Wongso dan Allahyarham En. Beyek bin Kariya di atas sebidang tanah seluas 1 ekar 0 pol 12 rod yang telah diwakafkan oleh seorang penduduk iaitu Allahyarham Hj. Sirat bin Mustaffa. Bangunan sekolah ini pada asalnya berbentuk seperti pondok di mana tiang dan dindingnya diperbuat daripada kayu kayan hutan sementara atapnya dibuat daripada daun lalang dan berlantaikan tanah. Dengan sedikit bekalan ilmu pengetahuan, Tn. Hj. Mawardi sendiri telah menjadi tenaga pengajar secara sukarela di sekolah ini.

Selepas negara mencapai kemerdekaan pada tahun 1957, setahun kemudian pihak kerajaan telah memberi bantuan dengan membina sebuah bangunan yang lebih selesa. Bangunan ini merupakan bangunan papan yang beratapkan zing. Tenaga pengajar pula telah disediakan oleh pihak kerajaan.

Pada tahun 1973, sebuah bangunan kekal yang mengandungi 4 bilik darjah, pejabat, tandas, bilik guru serta bangunan kantin telah dibina. Pada tahun 1980 pula, sebuah lagi bangunan kekal yang mengandungi 2 bilik darjah, sebuah perpustakaan, sebuah bilik tayang dan tandas telah dibina oleh Kementerian Pelajaran. Pada tahun 1982, sebuah rumah guru telah dibina di kawasan sekolah. Pada tahun yang sama sebidang tanah seluas 1 ekar 0 pol 37 rod telah diwakafkan oleh Allahyarham Abd. Jalil bin Mohd Judy untuk dijadikan padang sekolah.

Mengikut arus perkembangan teknologi maklumat, pihak Kementerian Pelajaran telah membina sebuah makmal komputer yang menempatkan 13 buah komputer pada tahun 2002 bagi aktiviti pengajaran dan pembelajaran.

Sehingga kini sekolah ini telah berjaya melahirkan ramai warga yang berjaya memenuhi keperluan tenaga kerja negara.

Pencapaian
----------

Alamat
------

Sekolah Kebangsaan Seri Kampong Rengam
1311, Kampong Tengah Renggam
86300, Renggam
Johor, Malaysia
Telefon = 6077536846
Fax = 6077536846

Pautan luar
-----------

* Sekolah Kebangsaan Seri Kampong Rengam
* Facebook Sekolah Kebangsaan Seri Kampong Rengam
**Sekolah kebangsaan Bota Kanan** ialah sebuah sekolah rendah yang terletak di No. 1, Jalan Besar Bota Kanan, 32600, Bota, Perak, Malaysia.

Lokasi
------

Sekolah ini terletak di kawasan luar bandar di Daerah Perak Tengah, Perak, di dalam sebuah pekan kecil iaitu Pekan Bota Kanan.

Pentadbiran
-----------

Sekolah in diketuai oleh seorang Guru Besar. Di samping itu, pentadbirannya juga dibantu oleh seorang Guru Kanan 1, Guru Kanan HEM dan Guru Kanan Kokurikulum. Bilangan guru di sekolah ini seramai 43 orang iaitu 14 lelaki dan 29 perempuan. Manakala bilangan staf sokongan seramai 8 orang. Jumlah muridnya 756 orang dan terdiri daripada anak-anak kakitangan kerajaan dan orang kampung.

PPD
---

Sekolah ini di bawah pentadbiran Pejabat Pendidikan Daerah Perak Tengah dan Jabatan Pendidikan Negeri Perak.

Akademik
--------

Pencapaian di bidang akademik (UPSR), kokurikulum dan iklim sekolah adalah baik berbanding dengan sekolah-sekolah gred A luar bandar yang lain di daerah tersebut mengikut laporan Pejabat Pendidikan Daerah Perak Tengah (1997). Terdapat pelbagai program yang dilaksanakan oleh sekolah ini yang mengarah kepada kecemerlangan seperti mengadakan kelas tambahan akademik, projek kelas elit, program jiran cemerlang, projek keceriaan sekolah, klinik sukan, kursus motivasi, kem ibadat dan sebagainya.

Guru Besar
----------

Guru Besar sekolah ini pernah menjawat jawatan sebagai pengetua beberapa buah sekolah menengah sebelum dilantik menjadi Guru Besar di sekolah ini. Di samping itu, misi sekolah ini ialah "SKBK Cemerlang". Misi ini bertepatan dengan misi Jabatan Pendidikan Negeri Perak iaitu "Perak Nombor 1". Misi sekolah ini jelas dan difahami oleh semua stafnya. Kebanyakan gurunya sudah berpengalaman lebih daripada 5 tahun. Mereka menpunyai sikap yang terbuka, mudah menermia sebarang perubahan.

Anugerah
--------

Sekolah Kebangsaan Bota Kanan juga telah dianugerahi sebagai "Sekolah Harapan Negara" pada tahun 1997 bagi kategori sekolah luar bandar pada peringkat kebangsaan. Manakala pada tahun sebelumnya iaitu 1995 dan 1996, sekolah ini telah berjaya rnemenangi pertandingan "Keceriaan Sekolah" peringkat kebangsaan. Manakala pada tahun 1996 juga, sekolah ini telah memenangi pertandingan "*Landskap*" peringkat negeri Perak. Suasana pembelajaran di sekolah ini adalah begitu memberangsangkan dengan pelbagai kemudahan yang tersedia. Kemudahan tersebut adalah seperti bilik darjah yang cukup, padang permainan, pusat sumber, bilik bengkel, makmal, peralatan sukan, komputer, bilik cetak dan sebagainya. Di dalam kawasan sekolah ini juga terdapatnya sebuah Pusat Kegiatan Guru (PKG), maka pelbagai kelengkapan dan kemudahan yang ada dalam PKG dapat digunakan untuk mempertingkatkan prestasi sekolah, khususnya di bidang akademik.

Ibu bapa
--------

Persatuan Ibu Bapa dan Guru (PIBG) juga begitu berperanan di sekolah ini. Kewujudan persatuan ini dapat membantu pihak sekolah bagi melaksanakan pelbagai program kecemerlangan.
**Sekolah Kebangsaan Bohor** atau nama ringkasnya *SK Bohor*, merupakan sebuah sekolah Sekolah Rendah yang terletak di Kedah.

Sejarah
-------

Sekolah Rendah Kebangsaan Bohor dinamakan sempena Kampung dimana ia terletak iaitu Kampung Bohor. Bohor membawa erti "kawasan tanah dalam".

Sekolah Rendah Kebangsaaan Bohor dahulunya dikenali sebagai Sekolah Inggeris Hutan Kampung. Ia ditubuhkan pada tahun 1958, setahun selepas Negara mencapai kemerdekaan.

Bangunan sekolah dibina pada tahun 1957. Terdapat empat bilik darjah, sebuah bilik pejabat dan sebuah tandas. Sesi persekolahan pertama bermula pada 1.1.1958 dengan dua orang tenaga pengajar dan lapan orang murid. Pada tahun itu hanya ada Darjah Satu sahaja. Murid dalam kelas tersebut terdiri daripada enam orang murid lelaki dan dua orang murid perempuan.

Mr Baharum b. Hashim dilantik sebagai Guru Besar dan dibantu oleh Cik Rokiah bt Hashim iaitu seorang guru sementera. Bahasa pengantar sekolah ini ialah Bahasa Inggeris.

Sekolah ini pernah dikenali sebagai "Special Malay School" dan kemudiannya "Sekolah Rendah Kebangsaan Hutan Kampung". Tenaga pengajarnya ialah guru-guru lepasan DTC (Days Training College).

Pada tahun 1990 pula sekolah ini ditukarkan nama kepada Sekolah Rendah Kebangsaan Bohor kerana ramai orang sering keliru dengan Sekolah Kebangsaan Hutan Kampung.

Tahun 1998 semua sekolah diselaraskan menjadi Sekolah Kebangsaan. Oleh itu nama sekolah ini sekali lagi ditukar kepada Sekolah Kebangsaan Bohor

Pencapaian
----------

Alamat
------

Pautan luar
-----------

* Sekolah Kebangsaan Bohor
Rencana ini ialah mengenai novel 2016.  Untuk siri drama televisyen adaptasi novel ini, sila lihat Pink Smile (drama).

***Pink Smile*** ialah novel 2016 oleh penulis novel Malaysia, Luna Adresia, dikeluarkan pada 2016 oleh Penulisan 2U. Novel ini telah diadaptasikan sebagai sebuah siri drama bertajuk sama oleh TV3 pada 2020.

Sinopsis
--------

Luna ialah seorang pencinta tegar yang hanya mampu lihat dari jauh sahaja setiap kali dia ke Duncan CoffeeHouse. Dia dipertemukan dengan Kaz setiap kali berada dekat dengan Kaz, Luna mengalami serangan panik. Luna tidak menyedari yang impiannya berada dekat dengannya.

Kehadiran Luna menjadi pencetus ilham untuk Kaz dan menu terbaru Duncan CoffeeHouse. Luna, gadis comel yang tidak lekang dengan pendakap merah jambu tidak menyedari bahawa Kaz menjadi fenomena luar biasa dalam hati, namun Luna pula cuba main tarik tali.

Akif, berdiri atas nama seorang sahabat, tetapi tidak pernah ada untuk Luna kerana sering menidakkan perasaan aneh sejak dari bangku sekolah menengah menyebabkannya sering menghilangkan diri. Setelah mengenal pasti perasaan yang ada, dia nekad kembali untuk mendapatkan Luna. Takdir membawanya ke Duncan CoffeeHouse, di mana Luna sering datang menjenguk cinta. Duncan CoffeeHouse menyatukan kembali tiga insan, merungkai semua persoalan yang membelenggu mereka bertiga.

Adaptasi drama
--------------

Novel ini telah diadaptasikan ke siaran TV melalui drama waktu perdana dan akan disiarkan Slot Lestary pada 2020 di TV3, dibintangi oleh Fattah Amin dan Farhanna Qismina.

Rujukan
-------

1. ↑  "Pink Smile by Luna Adresia". Goodreads. Dicapai pada 19 Jun 2020.
2. ↑  "Drama Pink Smile (TV3)". My Infotaip. 10 Mac 2020. Dicapai pada 19 Jun 2020.

Pautan luar
-----------

* *Pink Smile* di Wattpad
**Sekolah Jenis Kebangsaan (Tamil) Sungai Tok Pawang** atau nama ringkasnya *SJKT Sungai Tok Pawang*, merupakan sebuah sekolah Sekolah Jenis Kebangsaan Tamil yang terletak di Kedah.

Sejarah
-------

Sekolah Rendah Jenis Kebangsaan (Tamil) Sungai Tok Pawang mula diasaskan pada tahun 1935. Pada masa itu bangunan hanya dapat menampung 20 orang murid dan seorang guru iaitu En. K.V.Suppiah.

Pada tahun 1940, keramaian murid bertambah sebanyak 50 orang dengan bilik darjahnya dijadikan darjah satu hingga darjah lima. En. K.V.Suppiah dilantik sebagai Guru Besar manakala En. Murugesan sebagai Guru Penolongnya. Pada tahun 1941, sekolah ini ditutup sementara waktu kerana peperangan kedua meletus di mana tentera Jepun berjaya memasuki Tanah Melayu. Setelah tamat peperangan kedua, sekolah mula dibuka.

Pada tahun 1957, pertambahan penduduk semakin menggalakkan hingga bilik-bilik darjah tidak mencukupi. Untuk mengatasi masalah ini, murid-murid yang berada di dalam darjah lima telah dipindahkan ke Sekolah Tamil Harvard Bahagian 1. Hal ini telah menimbulkan kemarahan pada ibubapa yang terlibat. Lantaran itu juga bilangan guru bertambah kepada empat orang semuanya.

Pada tahun 1961 kelas-kelas diadakan pada pagi dan petang. Oleh kerana murid-murid semakin bertambah, satu bangunan tambahan perlu didirikan. Untuk mencapai hasrat ini. Tuan Pengerusi Lembaga Sekolah dengan kerjasama ibu bapa telah bermuafakat dan berusaha untuk mendirikan sebuah banguanan baru. Pada 24.02.1964, atas daya usaha Jabatan Pelajaran Kedah, peruntukan sebanyak RM 6,000.00 telah diterima dari Y.B Tan Sri Manickavasagam untuk mendirikan sebuah bangunaan tambahan.

Pada tahun 1964, bangunan tersebut telah disiap dan dirasmikan oleh Y.B Menteri Pelajaran Malaysia, En. Mohd. Khir Johari. Pada tahun 1966, sebuah bangunan yang merupakan rumah-rumah pekerja ladang yang dibina sejak tahun 1935 telah diubahsuai untuk dijadikan bilik-bilik darjah di mana ramai
murid-murid yang kebanyakan mereka datang dari Ladang Sungai Tok Pawang. Kini jumlah murid meningkat kepada 220 orang En.P.Vellasamy telah dilantik sebagai Guru Besar. Sekolah ini dibantu oleh 8 orang guru, seorang Kerani Rendah dan seorang Buruh Am.

Pada masa yang sama, pihak sekolah tidak putus asa untuk mendapatkan tapak tanah untuk mendirikan bangunan sekolah baru. Bangunan sekolah yang ada sekarang terlalu uzur. terdapat kerosakan pada bangunan yang boleh mengancam keselamatan murid-murid. 

Akhirnya pada tahun 1986, pihak Jabatan Pelajaran Kedah telah membenarkan SJK(T) Sungai Tok Pawang berpindah ke bangunan lama Sekolah Kebangsaan Sungai Tok Pawang secara sementara sehingga tahun 2011.Pada tahun 2008 Kerajaan negeri Kedah telah memberi sebanyak 5 hektar tanah untuk membina bangunan sekolah.Kini bangunan sekolah telah siap dibina pada akhir tahun 2011.Warga SJK(T) Sungai Tok Pawang dapat memulakan sesi persekolahan tahun 2012 di bangunan baru.

Pencapaian
----------

Alamat
------

Pautan luar
-----------

* Sekolah Jenis Kebangsaan (Tamil) Sungai Tok Pawang
* Pusat Sumber Sekolah Jenis Kebangsaan (Tamil) Sungai Tok Pawang
**Pininfarina S.p.A.** (dipendekkan sebagai **Carrozzeria Pininfarina**) ialah firma reka bentuk kereta dan jurulatih kereta Itali, dengan ibu pejabat di Cambiano, (Bandar Metropolitan Turin), Itali. Ia diasaskan oleh Battista "Pinin" Farina pada tahun 1930. Pada 14 Disember 2015, Kumpulan Mahindra memperoleh Pininfarina S.p.A. untuk kira-kira € 168 juta. 

Pininfarina digunakan oleh pelbagai pengeluar kereta untuk merekabentuk kenderaan. Firma-firma ini telah memasukkan pelanggan-pelanggan yang lama seperti Ferrari, Alfa Romeo, Peugeot,Fiat, GM, Lancia, dan Maserati, kepada syarikat-syarikat baru muncul di pasaran Asia dengan pembuatan China seperti AviChina, Chery, Changfeng, Brilliance, dan JAC dan pengeluar Korea Daewoo dan Hyundai. 

Sejak tahun 1980-an, Pininfarina juga telah mereka kereta api laju, bas, trem, stesen keretapi, kereta api ringan automatik, penggerak orang, kapal layar, kapal terbang, dan jet peribadi. Dengan penciptaan "Pininfarina Extra" tahun 1986, ia telah berunding mengenai reka bentuk perindustrian, reka bentuk dalaman, seni bina, dan reka bentuk grafik. 

Pininfarina dikendalikan oleh anak Battista Sergio Pininfarina hingga tahun 2001, cucunya Andrea Pininfarina sehingga kematiannya pada tahun 2008. Selepas kematian Andrea, adiknya Paolo Pininfarina dilantik sebagai Ketua Pegawai Eksekutif. 

Pada tahun 2006, Pininfarina Group menggunakan 2,768 dengan pejabat anak syarikat di seluruh Eropah, serta di Maghribi dan Amerika Syarikat. Sehingga 2012 dengan penghujung pengeluaran automotif siri, pekerjaan telah menyusut kepada 821. Pininfarina didaftarkan dan didagangkan secara umum di Borsa Italiana (Bursa Saham Milan).

Rujukan
-------

1. 1 2  "Pininfarina S.p.A. Annual Financial Report" (PDF). Pininfarina S.p.A. 31 December 2016. m/s. 9. Diarkibkan daripada yang asal (PDF) pada 2017-10-24. Dicapai pada 23 October 2017.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pininfarina*** |


|  |  |
| --- | --- |
|  | Wikimedia Commons mempunyai media berkaitan ***Pininfarina*** |

* Tapak web rasmi
* Pininfarina Sverige Diarkibkan 2012-02-08 di Wayback Machine
* Foster, Patrick R. (Winter 2001). "Nashes With an Italian Accent" (PDF). *FORWARD: The American Heritage of DaimlerChrysler*: 33–37. Diarkibkan daripada yang asal (PDF) pada 28 April 2006. Dicapai pada 19 June 2014.
* BMC 1800 & 1100 - detail on these influential design proposals
* The Cisitalia 2002 at the Museum of Modern Art in New York City.
* Cisitalia Museum
* The Keating Hotel in downtown San Diego.
* Pininfarina Wine
* Coachbuild.com encyclopedia: Pininfarina
* Paulo Pininfarina Exclusive Interview in West Coast Midnight Run art book Fashion Edition
**Párvusz** (dilahirkan sebagai *Norbert Kiss*, 1 Mac 1981) adalah seorang artis grafik Hungary.

Gaya dan hasil kerja
--------------------

Gambar Párvusz di Norway
Dia belajar di Budapest dan di Szeged. Pada umumnya Párvusz menggunakan dakwat India, dan kadang kala akuarel, tetapi warna asasnya adalah hitam dan putih.

Artis Hungary Endre Szász dan artis Belanda M. C. Escher mempunyai pengaruh besar pada seninya dan pada 2004 dia menghasilkan gayanya tersendiri, menurut gaya kedua di atas. Pada 2005 dia pergi ke Lapland, selepas kembali ke Hungary dia mula melakar menggunakan simbol Saami. Terbaik dalam tempoh ini adalah *Saami Mona Lisa*, yang dijual di Norway. Pada 2007 tujuh gambar dipamerkan di galeri Norway di Tromsø. Pada 2009 dia menemui gaya baru dengan membakar gambar pada kayu.

Karyanya
--------

* Saami Mona LisaSaami Mona Lisa
* Anatomi dalam empat bahagianAnatomi dalam empat bahagian
* Martha stail MuchaMartha stail Mucha
* M. C. Escher dalam gaya sendiriM. C. Escher dalam gaya sendiri
* Jata MarthaJata Martha
* Akar - PokokAkar - Pokok
* Cross numero 1Cross numero 1
* Cross numero 2Cross numero 2
* Salib CelticSalib Celtic
* Aino dari KalevalaAino dari Kalevala
* The 'Kish'The 'Kish'

Rujukan
-------

1. 1 2  Parvusz.fw.hu
2. 1 2 3 4 5  "RedBubble". Diarkibkan daripada yang asal pada 2010-08-18. Dicapai pada 2009-06-15.
3. ↑  Vergitsis, Elias. "76 Ways to Say Amen".
4. ↑  Infonuorra.no[*pautan mati kekal*]
5. ↑  Arppa - Working partners[*pautan mati kekal*]

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Párvusz*** |

* Laman web rasmi
* Infonuorra: *Ungarer vil bli same*[*pautan mati kekal*]
Masjid **Mukim Pintu Geng** merupakan sebuah masjid yang terletak di Kampung Kota, 15100 Kota Bharu Kelantan.

Masjid Mukim Pintu Geng memiliki nombor pendaftaran masjid No Daftar: MY-03-KB-00323. **Masjid Kampung Kota** merupakan sebuah masjid yang terletak di jajahan Kota Bharu, Kelantan. Ia terletak di Kg Kota, iaitu 10 km dari pusat bandar Kota Bharu.

Masjid ini merupakan masjid yang dibina atas tanah wakaf oleh seorang guru agama yang bernama Hj Wan Ahmad Bin Wan Samad. Hj Wan Ahmad meninggal dunia semasa di Medinah ketika musim haji. Haji Wan Ahmad berkahwin dengan Hajah Che' Wok dan memiliki 6 orang cahayamata. 

Pada asalnya masjid Kampung Kota hanya dikenali sebagai Surau Kota kerana di masa lalu memang saiznya hanya kecil dan tidak boleh menampung jemaah yang ramai.

Alamat
------

Masjid Mukim Pintu Geng,  
 Jalan Pintu Geng,   
Daerah Kota,   
15100 Kota Bharu   
Kelantan

Rujukan
-------

1. ↑  "Masjid Mukim Pintu Geng". Diarkibkan daripada yang asal pada 2018-01-19. Dicapai pada 2017-11-16.

Pautan luar
-----------

*
Buah tampoi
**Pokok Tampoi** ialah pokok buah-buahan subtingkat hutan hujan tropika yang kecil yang juga pokok asli di Asia Tenggara, khususnya di Borneo. 

Pokok Tampoi tergolong dalam spesies diesius, iaitu pokok ini hanya dapat menghasilkan sejenis gamet tunggal. Pokok betinanya menghasilkan buah terus pada batang dan cabang besar. Buahnya besar, dengan kulit yang berwarna jingga dan isi yang berwarna putih. Rasanya masam seolah-olah buah limau tangerin. Bergantung kepada keadaan, buahnya melitupi batang pokok dengan indah seperti dengan banyak spesies Fikus. Nama saintifiknya *Baccaurea macrocarpa*

Pokok Tampoi di Semenanjung Malaysia
------------------------------------

Buah Pokok Tampoi juga dikenali dengan nama **buah larah** di Hilir Perak. Banyak ditanam di Sungai Lui, Hulu Langat dan di Johol, Negeri Sembilan serta di Johor. Bagaimanapun, buah ini tidak begitu popular berbanding dengan durian, dokong atau rambutan. Banyak yang tidak pernah makan buah tampoi dan tidak tahu namanya.

Lihat juga
----------

* Senarai pokok
* Jenis-jenis Tampoi.
* BUAH TAMPOI
**Pokok Tetebu** merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Mastixia trichotoma Bl. var. clarkeana Danser*. Ia juga dikenali sebagai pokok Seragam pipit.

Gambaran
--------

Rimbunan kanopi sehingga 41 meter tinggi. Daun berpasangan, ringkas berurat-penni, seringkali agak besar. Bunga sekitar 3 mm kerat rentas, kuning-merah-jambu. Buah sekitar 23 mm panjang, biru-ungu-hitam, berisi *drupes*.

Ekologi
-------

Terdapat di kawasan hutan dipterocarp, keranga dan submontane sehingga ketinggian 1,500 meter. Biasanya pada sisi bukit dan tebing dengan tanah berpasir hingga berselut. Juga di kawasan batu kapur. Di kawasan hutan kedua biasanya hadir sebagai pokok sisa peninggalan sebelum gangguan.

Taburan
-------

Thailand, Semenanjung Malaysia, Sumatera, Jawa, Bali, Borneo (Sarawak, Brunei, Sabah, Kalimantan), Filipina, Celebes, Moluccas, New Guinea.

Lihat juga
----------

* Senarai pokok

Rujukan
-------

 1. ↑  [ INDEX TO SCIENTIFIC NAMES of Tropical Tree Species along with their 
Vernacular Names.]

Pautan luar
-----------

* Board of Trustees of the Royal Botanic Gardens, Kew.
**Sekolah Kebangsaan Bandar Bukit Kayu Hitam** atau nama ringkasnya *SK Bandar Bukit Kayu Hitam*, merupakan sebuah sekolah Sekolah Rendah yang terletak di Kedah.

Sejarah
-------

Sekolah Kebangsaan Bandar Bukit Kayu Hitam asalnya Sekolah Kebangsaan Laka Temin. Sekolah Kebangsaan Laka Temin diasaskan pada tahun 1985 dengan menumpang di Sekolah Kebangsaan Dato’ Wan Kemara, Changlun sebelum berpindah ke Sekolah Menengah Bandar Bukit Kayu Hitam pada awal tahun 1986. Pada pertengahan tahun 1986 barulah berpindah ke bangunan sendiri dengan nama Sekolah Kebangsaan Laka Temin. 

  Dari segi fizikalnya, Sekolah Kebangsaan Laka Temin mempunyai dua blok bangunan yang mempunyai bilik-bilik darjah, bilik-bilik sokongan, pejabat, bilik guru dan kantin. Sekolah Kebangsaan Laka Temin mempunyai keluasan 17.6 hektar. Pada awal penubuhannya, Sekolah Kebangsaan Laka Temin dikendalikan oleh 13 orang guru termasuk Guru Besar dengan bilangan murid seramai 279 orang. 

  Untuk memberi satu imej baru demi mengelakkan sebagai ‘sekolah lading’, Sekolah Kebangsaan Laka Temin ditukar nama kepada Sekolah Kebangsaan Bandar Bukit Kayu Hitam. Gelaran itu diberi sempena perasmian sekolah ini pada 09 Julai 1988 oleh Menteri Pendidikan ketika itu, YB Encik Anuar bin Ibrahim. Sehingga kini nama sekolah ini kekal sebagai Sekolah Kebangsaan Bandar Baru Bukit Kayu Hitam.

  Surau Ar-Rahman telah dibina pada tahun 1998. Surau Ar-Rahman telah dirasmikan oleh YB Senator Dato’ Haji Saad bin Haji Man pada 28 Jun 1998 untuk kemudahan warga sekolah dan murid untuk menjalankan aktiviti ibadah. Demi memantapkan serta memperkasakan teknologi maklumat dalam pengajaran dan pembelajaran di sekolah, sebuah makmal komputer telah dibina dan digunakan sepenuhnya pada tahun 2000.

  Sebuah blok baru tiga tingkat telah dibina pada tahun 2007 yang menempatkan Dewan Terbuka, Bilik BOSS, Bilik j-Qaf, Makmal Sains dan Bengkel Reka Bentuk & Teknologi telah dibina. Bangunan ini telah siap sepenuhnya dan diserahkan kepada pihak sekolah pada 18 Ogos 2009.

Pencapaian
----------

Alamat
------

SK Bandar Bukit Kayu Hitam,

06050 Bukit Kayu Hitam,

Kedah Darul Aman.

Pautan luar
-----------

*
**Sekolah Kebangsaan Balambangan Banggi** atau nama ringkasnya *SK Balambangan Banggi* atau SKBBK, merupakan sebuah Sekolah kebangsaan yang terletak di Kudat.

Pada 2009, Sekolah Kebangsaan Balambangan Banggi memiliki 61 pelajar lelaki dan 56 pelajar perempuan, menjadikan jumlah keseluruhan murid seramai 117 orang. Ia mempunyai seramai 13 orang guru.2009

Sejarah
-------

Pulau Balambangan yang terletak di utara negeri Sabah merupakan pulau yang agak besar juga selain Pulau Banggi. Walaupun besar tetapi bilangan penduduknya amatlah sedikit dengan lima buah kampung iaitu Kampung Selamat Darat, Kampung Selamat Laut, Kampung Kok Simpul, Kampung Tabunan dan Kampung Batu Sirih. Sekolah Kebangsaan Balambangan terletak di Kampung Selamat merupakan satu-satunya sekolah yang terdapat di pulau ini dengan 117 orang murid, 11 orang guru, 2 kerani, 2 pengawal keselamatan dan dua orang tukang masak RMTS (Rancangan Makanan Tambahan Sekolah).

Di sekolah ini suatu ketika dahulu, tiada kemudahan elektrik atau bekalan air yang bersih. Bagi guru-guru yang bertugas di situ, mereka hanya menggunakan genset sebagai bekalan elektrik dan air hujan sebagai bekalan air yang bersih untuk diminum. Jika bekalan minyak petrol habis, terpaksalah bergelap dengan bertemankan lampu lilin dan sekiranya kemarau, terpaksa minum air perigi yang tidak terjamin kebersihannya.

Seiring dengan kemodenan, solar hibrid iaitu penjana elektrik menggunakan tenaga matahari telah dipasang dan sebuah asrama harian telah dibina atas sumbangan daripada pihak Petronas dan telah dirasmikan oleh Ketua Menteri Sabah iaitu Datuk Seri Panglima Shafie Apdal dalam tahun 2019.

Pencapaian
----------

Alamat
------

Sekolah Kebangsaan Balambangan Banggi
Wdt 150
89058, Kudat
Sabah, Malaysia
Telefon = TIADA
Fax = TIADA

Rujukan
-------

1. ↑  Senarai Sekolah Mengikut Kumpulan Jenis Dan Negeri
2. ↑  Sekolah Kebangsaan Bahagia

Pautan luar
-----------

* Facebook Sekolah Kebangsaan Balambangan Banggi
* Sekolah Kebangsaan Balambangan Banggi
* SK Balambangan Banggi...
**Metil vinil keton** (MVK) ialah sejenis sebatian organik reaktif yang dikelaskan sebagai enon.
Strukturnya seperti di sebelah menunjukkan satu sistem konjugasi antara ikatan C=C dan C=O. Atom oksigen mengandungi dua pasang elektron bukan pengikatan (non-bonding electrons) yang terlibat dalam konfigurasi elektron p molekul ini.

Sistem orbital pi bagi Metil Vinil Keton terbit dari pertindihan orbital-orbital p dalam ketiga-tiga atom karbon dan satu atom oksigen dalam molekul tersebut. Mengikut teori orbital molekul, bilangan orbital molekul yang akan di bentuk mestilah sama dengan bilangan orbital atom (orbital p) yang terlibat dalam pembentukan tersebut. 

Oleh itu, 4 orbital p harus menghasilkan empat orbital molekul dengan kombinasi pertindihan orbital p yang berbeza.

Susunan adalah mengikut aras tenaga orbital tersebut di mana pertindihan yang paling banyak mengandungi tenaga terendah dan dilukis pada aras terbawah. Ketetapan yang dibuat adalah mengenai bilangan satah nodal (nodal plane) ia itu satah yang dapat dilukis apabila berlaku pertukaran fasa (atau tanda + atau -) antara dua orbital yang berjiran. 

Orbital bukan pengikatan dari atom oksigen pula mempunyai aras tenaga yang pertengahan. Oleh kerana di situ juga ada elektron (4 biji = dua pasang), orbital n ini juga perlu di sertaka dalam sistem elektron pi molekul tersebut. Mereka diletaskan pada aras yang sama kerana mempunyai tenaga yang sama yang dipanggil orbital degenerat (degenerate orbital). 

Bukan hanya dikhaskan kepada orbital n, orbital-orbital yang yang mempunyai tenaga yang sama juga dipanggil orbital degenerat. Orbital-orbital degenerat dapat ditentukan dengan mempunyai bilangan satah nodal yang sama. 

Konfigurasi elektron bagi keadaan asas molekul metil vinil keton ini adalah seperti di bawah di mana dua orbital pi terisisi dengan elektron di panggil orbital pengikatan (bonding orbital), dua orbital n juga terisi di panggil orbital bukan pengikatan (non-bonding orbital) dan dua orbital pi yang teratas tidak terisi yang dipanggil orbital anti-pengikatan (anti-bonding orbital).
Serebelum paling banyak memikul tugas menyelaraskan segi-segi propriosepsi yang tanpa sedar.
**Propriosepsi** (/ˌproʊpri.oʊˈsɛpʃən/ *PRO-pree-o-SEP-shən*), dari bahasa Latin *proprius* yang bermaksud "milik sendiri", "individu" dan persepsi, adalah deria kedudukan relatif anggota badan bersebelahan dan kekuatan usaha yang digunakan dalam pergerakan. Ia dibekalkan oleh **proprioseptor** di dalam otot berstria rangka dan juga sendi. Ia berbeza dengan eksterosepsi iaitu pencerapan dunia sekeliling, dan interosepsi iaitu pencerapan kesakitan, kelaparan dsb. serta pergerakan organ dalaman. Otak menyepadukan maklumat daripada propriosepsi dan daripada sistem vestibular ke dalam keseluruhan deria kedudukan, pergerakan dan pecutan tubuh badan.

Rujukan
-------

1. ↑  Mosby's Medical, Nursing and Allied Health Dictionary, Fourth Edition, Mosby-Year Book 1994, p. 1285

|  |  |
| --- | --- |
| Ikon tunas | Rencana anatomi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Kebangsaan Balimbang** atau nama ringkasnya *SK Balimbang*, merupakan sebuah Sekolah kebangsaan yang terletak di Peti Surat 137, Semporna.

Pada 2009, Sekolah Kebangsaan Balimbang memiliki 245 pelajar lelaki dan 212 pelajar perempuan, menjadikan jumlah keseluruhan murid seramai 457 orang. Ia mempunyai seramai 32 orang guru.2009

Sejarah
-------

Sekolah Kebangsaan Balimbang, semporna telah ditubuhkan pada tahun 1962. Terletak di sebuah Pulau besar yang dinamakan Pulau Bum-Bum berhadapan dengan Pekan Semporna dan dipisahkan oleh selat kecil kira-kira 1 km atau 5 hingga 7 minit jika menaiki bot penumpang. Dulunya sekolah ini dikenali sebagai Native Volontary School (NVS) di bawah kelolaan pihak Inggeris. Kemudian ditukarkan kepada Government Primary School (GPS) juga di bawah kawalan pihak Inggeris.

Seorang ketua kampung juga anak jati tempatan Kampung Balimbang telah menyedari kepentingan pendidikan untuk masa depan anak cucunya telah mendesak agar pihak Inggeris mendirikan sebuah sekolah di kampung ini. Beliau ialah OT Tuan Hj. Bakar Bin Langgas Mala @ Hassan. Beliau merupakan seorang yang berpengaruh dalam kampung tersebut.

Sekolah asal yang ditubuhkan dalam tahun 1962 ini, terletak kira-kira 1.5 km dari pangkalan jeti Kampung Balimbang atau berjalan kaki lebih kurang 30 minit untuk sampai ke sekolah melalui jalan kampung atau belukar. Mempunyai sebuah bangunan kayu dan berdindingkan atap nipah sahaja dan sebuah pondok sebagai sebuah rumah guru. Sekolah ini pernah musnah sebahagian akibat ribut. Atas kejadian itu sekolah ini dilawati oleh Pegawai Bahagian Tawau masa itu iaitu En Fung Cheung Ming bersama penyelianya En. Thomas Tan pada 10hb. Febuari 1996. Murid pertama seramai 55 orang sahaja.

Pada tahun 1982 sebuah sekolah baru dibina bagi menggantikan sekolah lama di atas tapak seluas 4.27 ekar yang diserahkan oleh Ot Tuan Hj. Abu Bakar kepada kerajaan pusat bagi tujuan tersebut.Kemudian dinamakan mengikut nama kampong tersebut. Kini sekolah ini merupakan salah satu dari 11 buah sekolah di Semporna. Sebelum tahun 1997 sekolah ini merupakan sekolah rendah gred B sahaja namun bilangan murid sentiasa bertambah dari tahun ke setahun.

Berikut senarai guru besar yang pernah berkhidmat di sekolah ini :

1. En. Omar Bin Sahibil 1992
2. En. Ghazali Bin HUssen 1963
3. En Abd. Basa Bin Sarikala 1965
4. En. Abd. Rashid 1966
5. En. Sahirul Bin. Lakibul 1967
6. En.Yahya Bin. Ali Akhbar 1968
7. En. Abd. Hamid Bin Abd. Kahil 1970
8. Tn. Hj. Yunus Bin Abd. Rashid 1971
9. Tn. Hj. Ali Bin Tapaan 1972
10. En.Khamis Bin Jasman 1997
11. Tn.Hj. Yusuf B. Hj. Gujong 1998
12. En. Abd. Bangsa Bin Abd. Alasa 2005

Pencapaian
----------

Alamat
------

Sekolah Kebangsaan Balimbang
Peti Surat 137
91308, Semporna
Sabah,  Malaysia
Telefon = 6089786800
Fax = TIADA

Rujukan
-------

 1. ↑  Senarai Sekolah Mengikut Kumpulan Jenis Dan Negeri
2. ↑  Sekolah Kebangsaan Bahagia
3. ↑  Sejarah Sekolah

Pautan luar
-----------

* Sekolah Kebangsaan Balimbang
**OpenGL** adalah antara muka perisian bagi perkakasan grafik. Ia direka bentuk sebagai antara muka yang bebas-perkakasan agar dapat digunakan pada pelbagai pelantar. Atur cara OpenGL juga boleh berfungsi dalam persekitaran rangkaian walaupun pelanggan dan pelayan mempunyai jenis komputer yang berbeza. Dalam kes ini, pelanggan OpenGL adalah komputer di mana atur cara OpenGL sebenarnya dilaksanakan, dan pelayan komputer adalah komputer yang melaksanakan lukisan.

OpenGL menggunakan awalan *gl* untuk arahan teras OpenGL dan Glut untuk arahan dalam *OpenGL Utility Toolkit*. Begitu juga, pemalar OpenGL bermula dengan GL\_ dan menggunakan semua huruf besar.

Tatarajah
---------

Untuk memastikan pustaka GLUT dapat dijalankan bersama Visual Studio 2005, tiga fail penting perlu didapatkan di internet (percuma), fail tersebut ialah glut.h, glut32.lib, glut32.dll. Setelah memperolehi fail tersebut, sila masukkan fail glut.h ke C://Program files/Microsoft Visual Studio 8/VC/PlatformSDK/ Termasuk / gl, kemudian masukkan fail glut32.lib ke C://Program files/Microsoft Visual Studio 8/VC/PlatformSDK/lib dan fail glut32.dll ke dalam C://windows/system.

Rujukan
-------

1. ↑  Khronos Memperkaya Grafik 3D Rentas-Pelantar dengan Keluarnya Spesifikasi OpenGL 4.2
2. ↑

Pautan luar
-----------

|  |  |
| --- | --- |
|  | Wikibuku mempunyai maklumat lanjut berkenaan topik: ***OpenGL*** |

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Yayasan Statistik Rec.Sport.Soccer** (**RSSSF**) ialah sebuah organisasi antarabangsa yang khusus untuk mengumpul statistik tentang persatuan bola sepak. Yayasan ini bertujuan untuk membina arkib lengkap maklumat berkaitan bola sepak dari seluruh dunia.

Sejarah
-------

Perusahaan ini, menurut pengasasnya, telah diwujudkan pada Januari 1994 oleh tiga orang tetap kumpulan berita Usenet Rec.Sport.Soccer (RSS): Lars Aarhus, Kent Hedlundh, dan Karel Stokkermans. Ia pada asalnya dikenali sebagai "Yayasan Statistik Rec.Sport.Soccer Eropah Utara", tetapi rujukan geografi telah digugurkan apabila keahliannya dari wilayah lain bertambah.

Hari ini[*bila?*] RSSSF mempunyai ahli dan penyumbang dari seluruh dunia, dan telah menghasilkan tujuh projek spin-off untuk mengikuti lebih dekat liga negara asal projek itu. Projek spin-off didedikasikan untuk Albania, Brazil, Denmark, Norway, Poland (90minut.pl), Romania, Uruguay, Venezuela, dan Mesir.

Perusahaan ini selama bertahun-tahun terikat rapat dengan kumpulan berita RSS, dan ia masih mengekalkan arkib (terakhir dikemas kini pada 15 Jun 2003) yang dianggap oleh sesetengah penyumbangnya sebagai siaran terbaik RSS.

Penerimaan
----------

Pangkalan data RSSSF telah digambarkan sebagai "sangat terbaik" untuk data bola sepak.

Rujukan
-------

1. ↑  "The Introduction Page of the RSSSF -- The Rec.Sport.Soccer Statistics Foundation". *RSSSF*. Dicapai pada 19 March 2021.
2. 1 2  Loek Groot (25 January 2008). *Economics, Uncertainty and European Football: Trends in Competitive Balance*. Edward Elgar Publishing. m/s. 5. ISBN 978-1-78100-823-2.
3. ↑  Richard Witzig (2006). *The Global Art of Soccer*. CusiBoy Publishing. m/s. 418. ISBN 978-0-9776688-0-9.

Bibliografi
-----------

* Finkelstein, Daniel (15 November 2003). "Weighting in vain for Fifa's ranking aficionados". The Times (London). Dicapai pada 19 July 2008. Archived 23 January 2014

Pautan luar
-----------

* Rec.Sport.Soccer Statistics Foundation
* RSSSF charter
* Best of RSS

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman

 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pua Khein-Seng** (Cina tradisional: 潘健成code: zh is deprecated ; Cina ringkas: 潘健成code: zh is deprecated ; pinyin: *Pan Jian Cheng*, beliau dilahirkan pada 15 Jun 1974, dipercayai salah seorang yang menjadi pencipta USB flash drive. Dalam temu bual bersama media akhbar berbahasa Inggeris The Star, beliau yang juga Presiden dan Ketua Pegawai Eksekutif Phison Electronics Corp yang berpangkalan di Taiwan menyifatkan syarikatnya adalah syarikat pertama yang mencipta cip persendirian USB flash drive pertama di dunia. Walau bagaimanapun, tuntutan telah diiktiraf diseluruh dunia kecuali di Malaysia kerana terdapat lebih dari dua negara yang mencuri hasil kerja beliau.Beliau juga dikenali sebagai "Bapa Pendrive" di Malaysia. Beliau telah dibesarkan di Sekinchan, Selangor, Malaysia, Pua menerima pendidika prasiswazah dalam bidang kejuruteraan kawalan elektrik di Universiti Nasional Chiao Tung dan kini menetap di Taiwan.

Rujukan
-------

1. ↑  Lee, Kian Seong (September 5, 2009). "Up close & personal with Pua Khein-Seng". *The Star*.

| Persondata |
| --- |
| Nama | Pua, Khein-Seng |
| Nama alternatif |  |
| Pemerihalan ringkas |  |
| Tarikh kelahiran | 15 Jun 1974 |
| Tempat kelahiran | Sekinchan, Selangor, Malaysia |
| Tarikh kematian |  |
| Tempat kematian |  |
**Program nuklear India** merujuk kepada pelbagai aktiviti meningkatkan tenaga nuklear di India untuk pelbagai tujuan termasuk persenjataan.

Kapal selam nuklear
-------------------

Pada 26 Julai 2009, kapal selam nuklear seberat 6,00 tan dilancarkan Perdana Menteri India Manmohan Singh di limbungan Markas Laut Timur di Visakhapatnam, Andhra Pradesh. 

Kapal selam pertama buatan sendiri itu menggunakan kuasa nuklear dan sekaligus menjadikannya negara keenam di dunia memiliki kapal selam brkuasa nuklear. Kapal selam nuklear turut dimiliki oleh China, Perancis, Rusia, United Kingdom dan Amerika Syarikat.

Kapal selam itu dinamakan INS Arihant yang bermaksud pemusnah musuh. Kapal selam berkenaan dibina berdasarkan kapal selam nuklear kelas Charlie milik Rusia dengan kos AS$2.9 bilion (RM10 bilion) di bawah Program Kapal Berteknologi Maju India.

Saintis daripada Tentera Laut India dan Pertubuhan Pembangunan Penyelidikan Pertahanan (DRDO) India bertugas secara rahsia bagi menjayakannya. Latihan selama dua tahun sebelum diberi tauliah penuh menjalankan tugasnya. Ia dilengkapi 12 peluru berpandu nuklear yang mampu menyerang sasaran sejauh 750 km.

India merancang menyewa kapal selam kelas Akula milik Rusia. Tentera laut India akan dilengkapi dengan kapal pembawa pesawat buatan Rusia dikenali sebagai Admiral Gorshkov.

India perlu laraskan semula kesiapsiagaan keselamatan dan ketenteraan India di Lautan Hindi dan Laut Arab sejajar dengan persekitaran yang sudah berubah. Tentera Laut India perlu menjaga kelautan yang semakin mencabar.

Rujukan
-------

1. ↑  India Lancar Kapal Selam Nuklear Pertama Buatan Sendiri, Bernama
**Michael Michai Kitbunchu** (Thai: ไมเกิ้ล มีชัย กิจบุญชู; lahir 25 Januari 1929) ialah seorang wali Gereja Roman Katolik Thailand. Beliau berkhidmat sebagai Uskup Agung Bangkok dari tahun 1973 hingga 2009 dan dinaikkan pangkat ke kardinal pada tahun 1983. Beliau telah menjadi kardinal proto-paderi (kardinal-paderi pertama dalam perintah keutamaan) Kolej Kardinal sejak 14 Disember 2016.

Kerjaya episkopal
-----------------

Pada 18 Disember 1972, Paus Paul VI melantik Kitbunchu sebagai Uskup Agung Bangkok yang kedua. Beliau menerima konsekrasi pada 3 Jun 1973 dari Uskup Agung Joseph Khiamsun Nittayo, dengan Uskup Lawrence Thienchai Samanchit dan Uskup Michel-Auguste-Marie Langer, MEP, yang bertindak sebagai pentahbis bersama. Beliau berkhidmat sebagai Presiden Persidangan Episkopal Thailand dari tahun 1979 hingga 1982, dan sekali lagi dari tahun 2000 hingga 2006.

Paus John Paul II menjadikan beliau sebagai Kardinal-Paderi San Lorenzo di Panisperna dalam konsistori pada 2 Februari 1983; beliau ialah kardinal pertama dari Thailand. Kitbunchu ialah salah seorang pemilih kardinal yang mengambil bahagian dalam konklaf 2005 yang memilih Paus Benedict XVI. Beliau menolak Misa pengebumian untuk pengedar dadah, mengatakan bahawa orang-orang seperti itu "menghancurkan masyarakat" dan terlibat dalam "perbuatan pembunuhan tidak langsung." Beliau pernah menyatakan penentangannya terhadap pengguguran dengan berkata, "Pengguran ialah satu kejahatan yang besar, kerana orang yang sepatutnya melindungi anak dalam kandungannya menjadi orang yang membunuh anaknya."

Semasa krisis politik 2006 di Thailand, Kitbunchu menyeru perpaduan, berkata, "Semua rakyat Thai ialah patriotik dan mahu negara maju dan berkembang dalam semua bidang, tetapi sekarang krisis politik telah mengganggu dan merisaukan rakyat." Beliau juga meminta orang Thai untuk "membetulkan apa yang salah dan maafkan satu sama lain."

Kitbunchu meletak jawatan dari kedudukannya sebagai Uskup Agung Bangkok pada 14 Mei 2009. Pada masa persaraannya, beliau ialah ketua keuskupan yang tertua aktif dalam upacara Latin.

Selain bahasa Thailand, beliau juga boleh berbahasa Latin, Inggeris, Itali, Perancis, dan Cina.

Rujukan
-------

1. 1 2  "KITBUNCHU Card. Michael Michai". *Holy See*.
2. ↑  "Cardinal Tells Priests to Deny Funerals to Drug Traffickers". *UCA News*. 9 May 2003.
3. ↑  "Michai Kitbunchu, first cardinal from Thailand". *Asia News*. 14 April 2005.
4. ↑  "Five Religious Leaders Call For Unity In Time Of Political Chaos". *UCA News*. 24 March 2006.

Pautan luar
-----------

* "Kitbunchu Card. Michael Michai". Holy See Press Office. Diarkibkan daripada yang asal pada 4 September 2017. Dicapai pada 24 October 2017. Unknown parameter `|dead-url=` ignored (bantuan)

| Gelaran Gereja Roman Katolik |
| --- |
| Didahului oleh**Joseph Khiamsun Nittayo** | **Uskup Agung Bangkok**1972–2009 | Diikuti oleh:**Kriengsak Kovitvanit** |
| Didahului oleh**Paulo Evaristo Arns** | **Kardinal Proto-paderi**14 Disember 2016– | **Pemegang jawatan kini** |
***O Kadhal Kanmani***  (juga dirujuk sebagai ***OK Kanmani***) adalah filem drama romantis bahasa Tamil dari India yang akan ditayangkan pada 2015. Filem ini diarah dan diterbitkan oleh Mani Ratnam. Dulquer Salman (anak kepada bintang filem Malayaram,Mammootty) dan Nithya Menen memainkan peranan utama dalam filem ini sebagai pasangan muda yang bersekedudukan  di Bandar Raya Mumbai. Filem ini dikatakan sebagai "mencerminkan pemikiran masyarakat yang moden di kawasan bandar India"dan menangani isu-isu seperti nilai-nilai perkahwinan dan tradisional .

Musik dan Kesan bunyi bagi filem ini digubah oleh A. R. Rahman.O Kadhal Kanmani masuk pawagam pada 17 April 2015, dan memenangi ulasan positif daripada pengkritik. Filem ini kemudian menjadi satu kejayaan kewangan di box office di India dan pasaran luar negara.

Plot
----

Aditya (Dulquer Salman) dan Tara (Nithya Menen) adalah anak-anak muda yang berfikiran terbuka yang menjalani kehidupan mereka sendiri di bandar raya Mumbai. Oleh kerana mereka mempunyai idea yang sama mereka memutuskan untuk bergerak bersama-sama dan mula tinggal bersama tanpa berkhawin atau bersekedudukan. Tetapi keadaan mula berubah dan pandangan mereka tentang kehidupan juga berubah dengan ia menimbulkan masalah baru. Apa yang berlaku kepada hubungan mereka, akan mereka berkahwin?

Pelakon dan Watak
-----------------

* Dulquer Salmaan sebagai Adithya Varadarajan aka Adithya
* Nithya Menen sebagai Tara Kalingarayar aka Tara
* Prakash Raj sebagai Ganapathy
* Leela Samson sebagai Bhavani

Rujukan
-------

1. ↑  "Dil Raju suggested 'Ok Bangaram' title to Mani Ratnam". The Indian Express. 23 March 2015. Dicapai pada 25 March 2015.
2. ↑  "Mani Ratnam's 'O Kadhal Kanmani' out on Friday". *gulfnews.com*. Dicapai pada 16 April 2015.
3. ↑  Naig, Udhav (12 April 2015). "'OKK: a new-age romance'". *The Hindu* (dalam bahasa Inggeris). ISSN 0971-751X. Dicapai pada 16 April 2015.
4. ↑  "`Kanchana 2` and `OK Kanmani` are super hits!". *Sify*.